mteb/NusaParagraphTopicClassification huggingface dataset:
Sada studi na dibahen di Yale School of Management mandapot fakta, ulaon mambuat foto maningkathon keterlibatan jolma dohot las ni roha, ahape aktifitas lagi di ulahon halak i. Tontu sajo, ulaon mambuat foto ndang mandominasi ulaon nan adong. Hamuna pe ingkon manikmati tingki harentaon muna rap keluarga, unang holan repot mambuat foto. Tu aha foto na godang molo hamu sandiri ndang mandapot harentaon di ulaon i? Laho mandapot liburan keluarga, ndang prlu hamu dao-dao lao tu pantai manang tu puncak. Luanghon tingki ganup akhir pokkan rap gelleng tu inganan hiburan, manang tu inganan wisata di jonok ingana tinggal muna. Ipe nungga boi gabe momen harentaan na dang tarsuhat argana. Jadi, angka natua-tua unang alang rohana mangaradehon tingki liburan rap keluarga na dihaholongi.
Manopati janji ima salah sada hal na bisa hita lakuon molo hubungan ni hita dohot pasangan ni hita i totop denggan. Harana hubungan na denggan i bisa do i didapot harana sesederhana torus manopati janji satiop janji-janji na hita baen. Inda do adong halak na giot marurusan dohot halak na parbukkak rap pangingkar, na manis di dila sajo. Molo sian awal hita madung ragu bisa manopeti janji i sanga inda, lobih denggan ulang di paksa janji nai dari pada akkon mangingkarina sakali dua kali sanga pe na lobih sian i. Potting do di hita i aso totop manjado kaparcayaan rap dohot janji na madung hita baen. Inda do tu halak na donok hita sajo sanga pe dongan-dongan tai juo rap tu halak na hita holongi.
Ndang holan di parsiajaran halaki rampak alai molo ndang masuk kuliah tong ma rampak mangulahon akka karejona be halaki, dung sae karejona be olo ma si Tohap tu kosan nisi Ani mangan. Alana molo di ari libur mangalompa do si Ani di kosanna, gabe digorahon ma si Tohap asa boi rampak mangan. Dung sae mangan olo ma halaki rampak olahraga marikkati di kampus. Molo adong lereng naboi dipakke di kampus, marlereng ma tong halaki. Dung sae olahraga botari nai, jumpang ma borngin lao ma halaki rampak mangan di luar, sipata molo adong pilim na denggan olo ma halaki rampak manonton.
Pemandian aek soda ima tempat wisata na adong di kabupaten Tapanuli Utara. Paridian aek soda i di kaki bukut na adong di daerah Tarutung. Mata ni aek soda on marjarak sakilometer sian pusat ni kota Tarutung i. Aek soda i mohop aek na adong balo-galon na menek, warna aek nai warna na rara adong warna coklat-coklat na saotik. Molo masuk hita tu bagasan ni kolam aek soda i maka pamatang niba ro adong busa na rap molo hona aek soda i tu mata ni hita taraso do maniak langsung tu mata i. Paridian aek soda on molo hita cubo raso aek nai mactcim, bentuk ni paridian ni aek soda on unik, hibul songon cicin, malingkar inda adong sudut na. Paridian aek milas on adong do kamar mandi molo giot margonti baju rap adong do di si tempat molo giot marsantai-santai menikmati keindahan ni alam na di ciptaon ni Tuhan.
Salah sada lagu daerah indonesia na adong na marasal sian Derah Istemawa Yogyakarta, ima lagu daerah na marjudul Suwe Ora Jamu. Lagu Suwe Ora Jamu i mangandung makna na dalam.  Makna ni lagu daerah on ima, molo diartion secara sederhana, lirik ni lagu on mar arti mancaritoon pertemuan na halak na madung leleng inda tarjalin. Maksud na laguon mancaritoon pertemuan halak na madung leleng inda marsuo. Makana molo marsuo akkon sonang do i ulang manimbulkon kekecewaan na mambaen arsak ni roha. Makana lagu on mancaritoon tentang perasaan ni halak na marsak harana madung leleng marsuo doppak madung marsuo mambaen pikiran.
Pada dasarna ibu hamil ingkon mangallang sipanganon na margizi. Makanan na alami dah,ndang na instan. Sipanganon songon ingkau, buah, ikan, daging, dohot na asingna denggan tu ibu dohot perkembangan janin. Unang holan katuk sajo. Na ingkon diparate-atehon ima dengganna mangallang sipanganon na organik, molo ndang boi organik, satidakna pastihon ma sipanganon i ndang mengandung zat berbahaya/racun, jala ndang mambahen alergi di pamatang mu. Cuci ias asa bolong pestisidana. Padao muse ma buah-buahan na tata dope, songon botik na rata dope, honas na tata, alana gotana boi mamicu kontraksi rahim. Buah durian pe ndang pala disaranhon di pangan godang-godang. Minimal 100 gr sadari.
Rencong manang Rincong manang Rintjoeng ima sinjata pusaha sian raiat Aceh. Sinjata on pe ima simbol hagarangon, hajogion, partahanan diri, jala pahlawan Aceh sian abad tu abad. Sian suratan sejarah, rencong mulai ditanda sian zaman pimpinan Sultan Ali Mugayatsyah na marhuaso di Kerajaan Aceh di 1514M. Rencong puna fungsi laho manikam/manusuk tingi marodapan langsung tu musuh. Di zaman harajaon Aceh Darussalam rencong on ndang lopas sian hampir ganup gonting (torus disolothon digonting jolo). Rata-rata raiat Aceh puna habaranian ruar biasa balga, baoa manang borua, alana tu halak Aceh rencong songon tentara na bedilna ima simbol hagarangan, hasangapon, tu halak Aceh.
Songon na hea hupaboa, di Katolik on, godang hian acara na dirayahon, songon Jumat Agung, Paskah, manang Natal. Alai, kegiatan favorithu adong ma goarna Kamis Putih. On hami rayahon pas ari Kamis sebelum ari Paskah. Di son ma hami markumpul, martamiang, dohot mamparingati borngin tarkahir Yesus i mangan rap dohot murid-muridna. Dalom gareja Katolik, upacara on ma, na huhilala, gabe upacara na tarleleng sian sude na. Hami biasana mamulai ibadat sian jom onom dan dilanjuthon das manogotna. Di son ma, akka jolma manang famili marganti-ganti martamiang di hadapon Sakramen Mahakudus. Di son ma hami marenunghon muse angkup "marjaga-jaga" na didokhon Yesus i.
Waisak dirayaon i satiop bulan Mei, topet na doppak waktu torang bulan sanga pe di dokkon purnama sidhi. Hari rayo waisak i dilakuon do I harana giot mamparingati Trisuci Waisak. Tri sudi waisak i ima peristwa na potting ina, kelahiran, panorangon agung rap kematian ni Buddha Gautama. 
Perayaan ni waisak i ima mangalaksanaon ritula suci rap mangalaksanaon doa bersama di candi. Rangakian ni perayaan ni Waisak i ima, pajolo mambuat aek berkat sian mata nia aek (umbuk) Jumprit rap mangidupkon obor manggunaon sumber api abadi Mrapen. Ritual "Pindapatta", ima ritual mangalehen dana panganpn tu para biksu sian umat na mangarayaon na giot mangalehen kesempatan tu halak giot malakuon kebajikan. Samadhi ima detik-detik ni puncak bulan purnama. Panontuon ni bulan purnama i ima mardasarkon paretongan falak, sehingga puncak purnama nai dapot tarjadi doppak kotu hari.
Asa lam malo hita pamainhon akka alat musik na nunga adong boi do tabahen marmassam sara. Naparjolo boi ma tapasisi tingkita ganup ari lao marsiajar musik, Songon 30 menit sadari ma ma tapakke lao marsiajar. Molo torus hita boi marlatik lam tabo ma annon akka otot di tangan ta lao maniop alat musik i. Napaduahon asa boi lam ura, boi ma hita pokus holan tu sada alat musik na lomo rohanta. Molo gitar um ura dapotta boi ma annon lam hatop hita antusi. Napaopathon, sipata molo na marsiajar on ndang pintor hatop boi dapotta, unang pintor hatop hita mandele boi ma ya suba torus sahat tu na dapot.
Tari sigeh pengunten (singer penguntin) ima sala sada sian tari kreasi baru sian daerah Lampung. Tari on ima pengembangan sian tari sembah na ima tari tradisi asli masyarakat Lampung. Marhite Peraturan Daerah, tari sigeh pengunten diresmihon gabe tarian Lampung laho manomu tamu penting. Koreografi tari on pe mambuat unsur sian marmansam tari tradisional Lampung laho merepresentasihon budaya Lampung na maragam. Tari sembah nungga umum ditampilhon gabe bagian sian ritual manomu tamu di ulaon-ulaon resmi songon ulaon pardongan saripe on. Tari on manggombarhon ekspresi las ni roha tu haroro ni angka tamu undangan. Asing ni, lapatan na um penting sian tari on ima pasangaphon tamu undangan na ro.
Salah sada olahraga na adong manfaat na ima tenis. Tenis on sarupo do i rap dohot bulu tangkis harana manggunaon raket rap dohot manggunaon bola rap dilakuon di lapangan na marbentuk ginjang. Tai, raket ni tenis on lobih boran rap aturan dasor ni tenis on, terutama sian hal manservis bola, rap dohot mancetak skor, marbeda dao do i rap dohot bulu tangkis. Manfaat ni martenis i ima, olahraga tenis i nisa do i mangurangi jumlah ni lemak na adong di pamatang ni hita. Bisa do i mambakar lemak sampe sagodang 919 kalori molo martenis sampe 90 menit. Gerakan ni tenis i maningkatkon kepadatan ni tulang ni tangan rap tulang ni pamatang na bagian toru rap dohot rokkung. Martenis i juo maningkatkon denyut ni jantung, na marguna giot mamompa mudar na maroban oksigen tu pamatag ni hita
Molo lao hita mardalani tu sada inganan mansai porlu do hita mamboan silua dung mulak hita sian inganan i. Tarlumobi molo adong donganta na mamboto hita lao mardalani. Ndang holan sipanganon na mansai porlu nian, ale godang do na boi gabe silua songon akka gantungan ni kunci ma na mansai jotjot diboan dohot na asingna. Ale sude nai boi do hita boan tudia pe hita lao mardalani, saleleng adong hepengta lao manuhor i sude. Unang sai tapaksa lao manuhor akka silua hape ndang adong hepeng na hita tiop. Imbahen i akka kaluarga ma naporjolo hita boan, dung i tu na asing.
Pangsi marupahon salah sada ulaula mangalompa nang jotjot digunahon laho mangarobus manang mengukus sesuatu. Alai, atek ho mangarihon bitik ringkot huhut pailahon mangonai pangsi? Au pe puna. Au hea mangalompa aek jala manadingkonsa di bagas pangsi nala. Alani keasikan marmeam ponsel di bilut, au lupa ala au salang mangalompa aek di dapur. Hatiha omak mulak, baru pe au taringot ala au unga maninggalhon pangsi marisi aek hu leleng. Sangga omak au pamatihon kompor, aek di bagasni pangsi unga tarsisa saotik. Tontu pe dung i au diamuk alani omak bori tarjadi hatutungon. Alai, pengalaman i manjadi pembelajaran bagi au tu dang maninggalhon kompor liung  bagian nala alani hal i pala marmara.
Hamu porlu camilan na praktis dibahen, alai hot tabo? Bakwan sayur boi gabe pilitan na pas tu hamuna. Ho boi mamangke sude marata na adong di dapur ansiat bahan tunggul. Sala sada pisik hasuksesan mambahen ramuan bakwan sayur  renyah tahan leleng adong ma panambai topung boras tu bagasna. Unang lupa muse tu mangalompana di atas api salang asa masak tu dalom jala ndang mambahen warna golap manang mosok tagan masak. Camilan sada on tabo hian diallang sangga mohop, manang diallang sasadaan manang pe dohot tondong, sumurung sangga ari udan. Tibu parade dohot lompa bakwan sayur gabe camilan sonang hamu ari on!
Goar HeHa di objek wisata on dibuat sian dua panggagasna, ima Herry Zudianto Wali Kota Yogyakarta dohot Handoyo Mawardi. Konsep na diusung boi didok suman tu na parjolo, ima HeHa Sky View. Alai, HeHa Ocean lobi manawarhon panatapan samudra na balau na megah. Nata pe panorama bahari ima daya tarik utama sian HaHa Ocean View, godang dope hal menarik na asing na seang hian molo dilewathon. Tarmasuk na wajib coba on ima spot-spot na sangaja diparade pihak pengelola. Ndang lupa, inganan on sajatina ima pusat kuliner na mangusung konsep ruar ruangan. Laho boi manikmati massam kuliner na tabo na ditawarhon, nungga di parade bangku-bangku dohot meja hau na didesain pahe konsep minimalis.
Nuaeng on adong do barita di TV, sada helikopter ni polisi madabu di sada dolok na mansai balga jala maol do masuk jolma tusi. Alai sipata ndang tardokkon alani ari na mansai roa tikki i mambahen gabe madabu helikopter i. Alai mansai mandok mauliate ma hita tu Tuhan, salamat do sude akka na adong di bagasan helikopter i. Alai saborngin ma halaki martahan di dolok i, alana ikkon mamente pangurupion na ro. Na um rikkot nian ikkon rade do akka parsiapon na tabahen molo manang tudia pe hita, alana ndang sai taboto sadi ari annon adong ro akka naso tarimpu.
Ketika hamu madung mangetahui jumlah na harus hamu sisihkon, maka cara manyiapkon dana darurat berikutna adongma manentuhon di dia dana tersebut akan hamu pajopi. Parhation bahwa hamu harus mampunai akses na copat dan momo tu hepeng tersebut. Alasanna agar hamu inda kasulitan manggunahon hepeng tersebut anggo dihadapkon pada kejadian inda tarduga. Meski begitu, porlu diingat bahwa sebaikna hamu tetap mamisahkon dana darurat sian rekening na biasa hamu gunahon untuk keperluan sehari-hari. Tujuanna tentu agar hamu inda targoda manggunahon hepeng tersebut. Sebagian halak inda suka manyimpan dana darurat di rekening tabungan harana nilaina dapot sajo markurang, misalna harana biaya administrasi satip bulan.  i hamu dapot mampartimbangkon manyimpan dana darurat tersebut di bagasan instrumen investasi na minim risiko dan momo dicairkon. Contohna songon deposito dan reksadana pasar hepeng.
Molo adong do angka tahi ni anakhonta na ikkon dohot ibana ekskul di sikkola mansai denggan doi, boi ma hita galang ibana asa boi marsaor disi. Alana molo adong anakhonta na lomo rohana karate, hape adong di sikkola i ekskul karate boi ma dohot ibana disi. Alana um denggan do ibana dohot di sikkola martimbangkon i luar sikkola na so adong mamereng annon. Molo di sikkola adong do guruna na mamereng ibana, gabe boi ma dipaudur ibana tu dalan na denggan. Molo di luar sikkola gabe parbadaan do annon na adong, gabe maol ma tu joloan ni ari ibana manghambangkon lomo ni rohana i.
Di tingki adong tingkiku na luang somalna hu isi mandodo diri, mandodo pikiran dohot mandodo roha. Molo lagi ndang adong ulao situtu ahu somalna mambuat buku manang catatan na gelleng. Hu coba mambahen jurnal hamauliateon disi. Hu surat godang hian hata hatana hurang lobi songon on. "Ahu marlas ni roha jala mandok mauliate tu hahipason na dilehon Tuhan, alani i boi hu ulahon ulaonhu jala, boi dope karejo, boi dope marhosa........ (antar songon on ma." Hita boi manurat hamauliateon ta dohot manang angka aha pe  na sipata lupa hita hamaulatehon. Songon boi dope mamereng, boi mardalan, puna sisa hepeng nata pe 5000 nai.
Akka jolma di Indonesia pasti nunga ndang asing be dohot tempe. Godang hian jenis olahan tempe na dibahen akka jolma. Mulai sian tempe goreng, tempe bacem, tempe asem manis, dohot na paling tarbarita adong ma tempe mendoan. Tempe mendoan marupahon camilan sakaligus lauk na sering dijadihon menu sipanganon dalom tondonhu. Tempe on barbeda dohot olahan tempe lainna. Tempe on digoreng dohot adonan topung sehingga puna tekstur na lobi tebal. Warna na pe saotiksoklat keemasan. Biasana, tempe dipotong gabe kotak dan saotik pipih. Au lobi lomo mangallang tempe mendoan sangga masi mohop dohot saus sambal. Alai, biasana omahu mambahen sambal khusus untuk diallang rap tempe mendoan on.
Molo si Monika mian di huta do ale nunga leleng ibana adong di kota alana ibana kulia disi. Ale sai naeng mulak tu hampung do si Monika on, alana mansai arga inna hangoluan di kota. Diingot ibana hian molo di hampung ura do akka situoron jala sipata ndang adong pola nituhor alana boi do disuan di lambung ni jabuna. Alai molo di kota olo ma sipata mohop ate-atena mamereng akka situhoron na arga on. Molo di hampung arga ni situhoron saribu ale dung sahat ibana di kota olo ma gabe lima ribu. Ido tong mambahen gabe hatop ma suda hepengna alani manuhor haporluonna ganup ari
Marlange ima salah sada jenis olahraga na ringan na bahat manfaat na. Harana molo doppak marlange hita manggorakkon hampir sude otot ni na adong di pamatang ni hita. Makana cocok do i molo giot mangalatih kakuatan ni rap ketahanan ni otot ni hita. Ayunan ni gorakan ni pamatang ni hita doppak marlange i bisa do i maningkatkon kelenturan ni pamatang ni hita. Marlange i molo sampe 30 menit bisa do i mambakar kalori sampe 383 kalori. Marlange bisa do i maningkatkon volume paru, molo di bagasan ni aek, hita akkon manahan nafas. On do bisa do i mangalatih kemampuan kontrol marnapas ni hita.  Jantung karejo mamompa mudar lobih kuat giot manyalurkan oksigen tu sude pamatang ni hita.
Doppak dongan ku giot mar bagas di undang ia au aso ro au manghadiri pesta nia, harana au giot kehe tu pesta i makana au kehe manabusi kado giot hu lehen tu dongan ku. Au kehe tu poken giot mangaligin TV na model na tar baru na musim sannari on. Doppak sampe au tu poken i au mangaligin TV na rap dohot manyapai tu pegawai nai sanga aha sajo halobian ni TV na giot hu tabusi i. Harana madung cocok tu TV na hu pilih i, akhirna hu  tabusi ma TV i, langsung hu bungkus, langsung kehe au mangalehen na tu dongan ku na marbagas i.
Maningkatkon skill sanga pe maningkatkon keahlian ni hita ima salah sada hal na bisa hita lakuon molo hita sedang mangalami karugian. Harana maningkatkon kemampuan ima hal na dasor na wajib hita mambotona. Molo adong kemampuan ni hita na deges, bisa do hita i mangontrol karyawan, managemen kauangan, mangatur waktu sampe mangatur sude parmasalahan aso inda adong tarjadi naso diinginkon. Molo bisnis ni hita i sannarion mangalami pandapotan na inda stabil, kadang ma manaik, kadang madung turun, di si ma hita porlu mamparguanon skill ni hita i. makana akkon bisa hita mamaksimalkon skill ni hita I aso inda adong tarjadi karugian na lobih godang doppak indapedo mandapotkon profit na optimal.
Jabu tradisional sian Kalimantan Barat goarna Jabu Radakng. Jotjot do jabu on idok jabu naganjang. Idokkon jabu naganjang alana dipauli ganjangna 180 meter, dohot bolakna 30 meter, timbona 5 sahat tu 8 meter. Uju na mamaereng jabu mansai tarlongang do iba alana ni bagakna. Jabu on dibahen dohot tiang panungkol na godang jala timbo. Tanggana pe manssai bolak-bolak dohot lonsamna na pisik. Molo tangga na on tarbahen ma sian hau. Jabu on mampuna lapatan harentaon. Alana di jabu on adong do marratus kapala kaluarga na boi mian di inganan on, ido mambahen lam rampak halaki. Ido mambahen halaki um manganju tu jolma na asing.
Hombar tu ahu manonton sahalak di di bioskop sabotulna ndang marhabiaran. Na mambahen mabiar i ima tatapan ni jolma molo mardalan sahakhu tu studio. Mabiar do dilabeli aneh ala hal spele. toh sesara daging, daging hu on rap dohot daging-daging na asing di bagas studio. Alai hanataanna jolma torus sasahalana di bagas pikkiranna nata pe dagingna rap dohot jolma sisolhotna. Jadi boasa mabiar sasahalak? Bah nungga, ganup jolma puna hak do asa ndang mamahe hak na i. Na penting nyaman manonton ndang manggugai jolma na asing di bagas studio. Molo pe manonton bah manonton unang marmeam HP asa unang di berengi jolma na asing.
Batasan i songon sebuah pagar bagas hamu, dan hamu adongma panjaga pintu pagar i. Hanya hamu, halak na dapot manentuhon sadao aha halak na lain dapot masuk tu bagasan bagas hamu. Na jelas, batasan i marfungsi untuk mangendalihon diri dan marawat diri agar aman dalam manjalin hubungan. Intina adong opat poin ponting na dapot mambuat hubungan pacaran hamu akan maroban kesenangan daripada stres. Yaitu, saling manghargai, percaya, jujur, dan komunikasi. Inda adong na lobih mandominasi atau mangendalihon
Maksudna, pacaran na sehat harus manempatkon kadua kekasih sebagai sosok na sejajar atau saimbang. Anggo adong sosok na lobih dominan, biasana sosok i na akan bahat mangatur, mangendalihon, dan mandominasi pasanganna. Misalna mangatur pakaian pasangan atau mambatasi pargaulan dan kegiatan pasangan. Sepasang kekasih dohot hubungan na sehat akan mampunai pendapatna masing-masing dan kaduana saling manghormati sada sama lain. Inda adong na lobih mangatur-atur atau mangendalihon hidup pasanganna.
Ikkon boi ma muse hita rampak porsea tu donganta sajabu, alana molo ndang boi hita porsea akka aha na dibahenna songon dia ma boi denggan mardalan na sajabu i annon. Alana ikkon tapungka do parjolo sian na adong di jabu boi marsilean haporsean, asa boi martahan leleng annon. Molo hatop do hita ndang porsea tu akka na nunga dibahen, gabe parbadaan nama na adong annon. Alana molo dibahen na sada akka ulaonna pintor hatop ndang porsea, songoni sabalikna annon. Umbahen i mandalani akka ari-ari tu jolo ikkon boi ma hita lam denggan, asa sehat tong na mar ruma tangga i.
Tarjadi ma annon bala di luat ta, hape ikkon porlu do adong hepengta asa boi martahan satokkin paima ro akka pangurupion sian pamarenta. Na mamente roon aha ma pakkeonta lao manuhor akka naporlu, songon sipanganon tu akka gellengta asa boi halaki mangan. Ido umbahen mansai porlu lao manimpan hepeng hita. Dung i lao palekkethon mobil manang kareta na tapakke mansai porlu doi, ndang binoto tu joloan ni ari annon adong na ta tukkar manang paturehon masinna, molo ndang adong manimpan hepeng hita boha ma annon lao paturehon i sude, olo nama lak gabe sega, alana ndang pintor tapature hatop kareta i.
Doppak au kehe tu bagas ni oppung ku na adong di huta, bagas ni oppung ku i pas do i di sabola ni masojid. Masojid na adong di huta ni oppung i madung tobang, masojid i madung leleng do dibangun i. Godang ni masojid nai pe 25 x 30 do. Di bagsan ni masojid nai bahat dope tardapot barang-barang na madung leleng. Misalna Al-quran na umurna madung leleng. Model ni masojid nai pe songon masojid na jolo, mulai sian bentuk ni jandela nai, bentuk ni pittu nai, sampe tu masojid nai na tarbaen sian papan dope. Bope madung tobang masojid nai, halak totop bahat na ro tu masojid i giot sumbayang.
Jamu ima ubat na cara mambaen nai tradisional dope. jamu bahat do khasiatna tu kesehatan ni pamatang ni hita. zaman sannari on na bahat be halak ma mambaen jamu harana madung bahat hita dapot ubat-ubat na moderen. bahat do di dapot di zaman sannari on jamu na marbukkus, momo di dapot. tai lek adong juo do halak na mambaen jamu i halai sendiri na mambaen na. bahat do mamfaat ni jamu i, misalna jamu pege asom, jamu pege asom tarbaen sian pege, asom, madu, aek milas rap alas, biasana adaboru do bahat maminum jamu nasada on harana jamu pege asom i bisa do i paturunkon timbangan nihita.
Molo ari sabtu torus do lao si Nando tu Gareja lao partangiangan naposo. Mansai godang do halaki molo nunga sahat di Gareja. Mambahen lomo roha ni si Nando molo lao ari sabtu nai alana boi pajumpang dohot akka dongan-dongan sian na dao. Alana halaki ndang sada huta sude, marragam do akka inganan na. Jala sikkola ni halaki pe ndang rampak. Alai molo nunga jumpang ari sabtu rampak ma halaki marpungu sude akka naposo lao oartangiangan. Godang do akka ulaon na adong di naposo on, ndang na holan partangiangan dung sae pintor mulak. Alai asing ni partangiangan godang dope dibahen akka ulaon na asing.
Siomay, panganon na bahat halak marjob ni roha, mulai sian daganak sampe tu halak na tobang sude marjob ni roha tu siomay. Bahat do mocom-mocom ni siomay di satiop daerah di Indonesia. Harana bahat mocom na siomay i sian berbagai daerah. siomay i tarbaen sian campuran kantang, bakso, tahu bakso, kol, rap tolor na di bolgang di baen kuah kacang rap saos rap kecap manis. Molo na jot-jot tu hita mangan siomay inda do sehat i tu pamatang ni hita. Bope tarbaen sian bahan-bahan na mangandung bahat vitamin na tai molo na jot-jot tu di pangan inda do sehat i. Harana bahat do campuran-campuran na lain na bisa mambaen matcit butua molo na jot-jot tu ma mangan na.
Laba na asing molo adong manunci mamakke masin hita gabe otik ma gogonta kaluar jala ndang hatop be loja hita. Molo manunci mamakke tangan loja do nian hita, godang do gogonta na kaluar, tarlumobi molo akka abit na hapal, salimut, dohot akka na balga. Alai molo mamakke masin do holan pamasukkon do hita, ndang pola loja be lao mangkarejoina. Molo mamakke masin on ndang pola na maol muse, pintor boi do ura taantusi gabe ndang pola sada parsoalon di hita. Molo holan manunsi hita boi do mamakke masin. Molo holan pakoringhon pe huta boi do tong mamakke masin. Gabe godang do labana sipata.
Gegar otak.hamu pasti jungada mendengar cedera ini. Gegar otak memang jotjot tarjadi dan manjadi sala sada cedera saat olahraga na bahat ditangani di instalasi gawat darurat di seluruh dunia. Gegar otak biasana tarjadi harana benturan (trauma) pada kepala na mangakibatkon tarjadina perdarahan di dalam tengkorak kepala.Alhasil, hamu akan mangalami marbagai gangguan songon pusing, penglihatan berkurang, muntah-muntah, dan mago kesadaran.Segera hubungi tenaga medis anggo hamu mangalami gejala-gejala tersebut.Jadi, untuk mandapatkon manfaat olahraga, latihan fisik harus dilakuon dengan benar. Dengan begitu, hamu dapot  meminimalkan risiko cedera. Penyebab Gegar Otak. Secara umum panyebab gegar otak adongma pukulan atau benturan koras di ulu, leher, atau bagian tubuh bagian atas lainna na manyebabkon cedera otak ringan